एनएसएस शिविर जागृत करता है समाजसेवा की भावना : सहरावत
हिसार | जिलामौलिक शिक्षा अधिकारी बलजीत सिंह सहरावत ने कहा कि एनएसएस विद्यार्थियों में समाजसेवा की भावना को पैदा करता है। शिविर के दौरान स्वयंसेवकों में मिलजुल कर काम करने की भावना पैदा होती है, जो एक स्वच्छ समाज के लिए बहुत जरूरी है। सहरावत ने राजकीय वरिष्ठ माध्यमिक विद्यालय आर्यनगर में सात दिवसीय शिविर का शुभारंभ मां सरस्वती की प्रतिमा के समक्ष दीप प्रज्ज्वलित किया। कार्यक्रम का संचालन एनएसएस प्रभारी नरेश श्योराण ने किया। इस दौरान मुख्यातिथि ने एनएसएस स्वयंसेवकों को कैप, बैच, पेन और स्वयंसेवक पुस्तिकाएं भेंट करते हुए समाज सेवा के साथ-साथ राष्ट्र सेवा में योगदान देने के लिए प्रेरित किया। कार्यक्रम में एनएसएस स्वयंसेवकों ने भी स्वच्छता अभियान चलाया। प्राचार्य अनिल नहरा ने बच्चों को राष्ट्रसेवा के महत्व की जानकारी दी। मुख्यातिथि सहरावत ने स्कूल प्रांगण में वट वृक्ष प्रत्यारोपित किया। मंच का संचालन सुखवीर दूहन ने किया। इस मौके पर प्राध्यापक गोपाल कृष्ण, सरोज बाला, पूजा, पूर्ण छाबड़ा, विजेंद्र नहरा सियानंद सहित अन्य मौजूद रहे।
hin_Deva hin_Deva